Kopi Ijo

Kopi Ijo ya iku sawijining ombénan khas Tulungagung. Kopi iki diarani Kopi Ijo amarga kopi iki digiling karo kacang ijo nganti alus. Kopi kang rupané keijo-ijoan iki  disajikne ing lèpèk utawa piring cilik. Bubuk kopi kang alus kerep digawé nyethe amarga rasané  nikmat. Kopi ijo kerep kanggo olèh - olèh khas saka Tulungagung. Ombenan iki mung ana ing Tulungagung, amarga durung dikenali karo masyarakat jabané daerah Tulungagung. Salah sijiné Kopi ijo kang melégénda ya iku Kopi Ijo Mak Waris.

Warung Kopi Ijo Mak Waris iki manggon ana ing gang sempit, Desa Bolorejo, Kecamatan Kauman. Senajan papane ndhelik, warung iki arang banget sepi pengunjung. Warung Kopi Ijo Mak Waris wis ana wiwit taun 1978.Wektu semana, jeneng warung umume dijupuk saka jenenge sing nduwe, mula dijenengi Warung Kopi Waris. . Sawise Pak Waris seda ing taun 1996, warung iki diterusake dening bojone, yaiku Sutijah. Saka kene banjur muncul sebutan “Mak Waris”, sing nuduhake marang bojone almarhum lan saiki wis misuwur ing endi-endi.

 Guna 
Kopi ijo nduwèni kaféin kang cendhèk tinimbang kopi ireng. Èfèk kang diasilké saka ngombé kopi ijo iki ora kaya kopi ireng biasané. Umumé kopi nduwèni efek ya iku marai ora ngantuk kanggo wong kang ngombé. Kopi ijo ya nduwèni èfèk iku nanging èfèk kang diasilke ora gedhe kaya kopi ireng.  Isi kopi ijo uga nduwèni anti-oksidan kang dhuwur kang gunané kanggo nyegah radikal bebas ing njero awak. Kandungan anti-oksidan iku uga bisa nahan perkembangan sèl kanker. Kandungan iku jenengé asam klorogénat.

Saliyané iku, kopi ijo uga nduwèni guna kanggo ngurangi tènsi dhuwur utawa penyakit getih dhuwur. Iku dibuktikaké dening penelitian ana ing "Clinical and Experimental Hypertension" ing taun 2006 kepungkur. Kopi ijo uga bisa ngéwangi mudhunké bobot. Iku amarga asam klorogenat kang diduwèni karo kopi ijo mau. 

 Proses 
Proses nggawè kopi ijo diwiwiti saka nyangrai biji kopi nganti garing. Pényangraian iki nggunakakè wajan tradisional saka lêmpung lan kayu bakar. Panasè kudu dijaga supaya biji kopi matengé rata. Sawisé disangrai, biji kopi digiling nganggo mêsin nganti dadi bubuk alus kang siap disêduh.

Kopi ijo lumrahé disuguhaké nganggo cangkir cilik lan diombe nalika isih panas, sênajan ana uga warung sing nyedhiyakké gelas ukuran sêdhêng. Salah siji keunikan kopi iki yaiku tradisi “nyèthè”, yaiku sêni nggambar puntung rokok nganggo ampas kopi. Tradisi iki dadi daya tarik dhèwè lan marakaké pengalaman ngopi luwih unik, utamané kanggo wong-wong saka njaba Tulungagung. 

 Rujukan